b'\n_START_ARTICLE_\nMihail Dimitrijevi\xc4\x8d Balk\n_START_SECTION_\n\xc5\xbdivljenje\n_START_PARAGRAPH_\nRodil se je v dru\xc5\xbeini zahodnopfal\xc5\xa1kega plemstva, ki se je v Rusijo preselila v 17. stoletju._NEWLINE_1. januarja 1776 je vstopil v Kur\xc5\xa1ki pehotni polk; \xc5\xa1olanje je kon\xc4\x8dal leta 1783 s \xc4\x8dinom zastavnika in leta 1790 je bil preme\xc5\xa1\xc4\x8den v Petersbur\xc5\xa1ki dragonski polk._NEWLINE_Leta 1794 je sodeloval v zatrtju poljskega upora in 19. decembra 1796 je bil upokojen s \xc4\x8dinom majorja. 11. aprila 1802 je bil ponovno sprejet v voja\xc5\xa1ko slu\xc5\xbebo._NEWLINE_Boril se je v francoski kampanji leta 1805 in 1807; med slednjo vojno je bil te\xc5\xbeko ranjen (strel je odbil del lobanje, katero so nadomestili s srebrno plo\xc5\xa1\xc4\x8dico), a je pre\xc5\xbeivel._NEWLINE_22. aprila 1807 je bil povi\xc5\xa1an v generalmajorja in postal je poveljnik Ri\xc5\xa1kega dragonskega polka. Med veliko patriotsko vojno je bil poveljnik konjeni\xc5\xa1ke brigade. 6. oktobra 1812 je bil ponovno hudo ranjen v glavo, tako da se je iz bolni\xc5\xa1kega okrevanja vrnil \xc5\xa1ele leta 1814. 15. septembra 1815 je postal poveljnik 1. konjeni\xc5\xa1ke lovske divizije. Upokojen je bil 23. februarja 1816.'